Маладыя даследчыкі адчувалі падтрымку вопытных вучоных. Так, А. А. Лукашанец пажадаў нам быць вартымі вядомых выпускнікоў БДПУ – такіх, як М. В. Бірыла, параіў не забываць пра творчую спадчыну папярэднікаў, бо там закладзены ідэі, над якімі трэба працаваць новым пакаленням. Падтрымала маладую змену і дачка акадэміка. Аліна Мікалаеўна пажадала студэнтам прыслухоўвацца толькі да поклічу свайго сэрца, як гэта рабіў яе бацька, які ў філалогіі знайшоў сэнс жыцця і быў шчаслівы ў працы.